টি২০ বিশ্বকাপ নিয়ে নিজেদের সিদ্ধান্ত বদল করল পাকিস্তান!

ওয়েব ডেস্ক : ভারতে (India) টি২০ বিশ্বকাপ (T20 World Cup 2026) খেলতে আসতে চায় না বাংলাদেশ (Bangladesh)! এই সিদ্ধান্তকে সমর্থন জানিয়েছিল পাকিস্তান। বাংলাদেশের সমর্থনে এই টুর্নামেন্ট বয়কটের কথাও জানিয়েছিল পাক ক্রিকেট বোর্ড (PCB)। কিন্তু, হাস্যকর বিষয় হল, পরিস্থিতি বদলেছে। সেই কারণে সিদ্ধান্তও বদলে গিয়েছে পাকিস্তানের।

নিরাপত্তার কারণ দেখিয়ে ভারতে টি২০ বিশ্বকাপ খেলবে না বলে জানিয়েছিল বাংলাদেশ (Bangladesh)। তাদের ম্যাচ শ্রীলঙ্কায় আয়োজন করার কথাও জানানো হয়েছিল আইসিসি-র (ICC) কাছে। আর তা না হলে বাংদেশকে অন্য গ্রুপে রাখার কথা বলেছিল বাংলাদেশ ক্রিকেট বোর্ড বা বিসিবি (BCB)। এমন পরিস্থিতিতে PCB স্পষ্ট ভাবে জানিয়েছিল, বাংলাদেশ যদি এই টুর্নামেন্ট থেকে সরে দাঁড়ায়, তাহলে তারাও এটি বয়কট করবে। তবে বর্তমান পরিস্থিতি বাংলাদেশের বিপক্ষে। সেই কারণে উপায় না দেখে টুর্নামেন্ট থেকে নাম প্রত্যাহার না করার সিদ্ধান্ত নিয়েছে পাক ক্রিকেট বোর্ড।

আরও খবর : প্রয়াত ইস্টবেঙ্গলের প্রাক্তন অধিনায়ক!

টেলিকম এশিয়া স্পোর্টস-এর এক প্রতিবেদনে বলা হয়েছে, টি২০ বিশ্বকাপ (T20 World Cup 2026) নিয়ে বাংলাদেশের অবস্থানকে সমর্থন করছে পিসিবি। তারা বিকল্প নিয়ে ভাবছে। কিন্তু এই টুর্নামেন্ট বয়কট করা মতো কোনও কারণ নেই তাদের কাছে। সঙ্গে জানানো হয়েছে, পিসিবি সরকারিভাবে বিশ্বকাপ বয়কটের হুমকি দেয়নি। এগুলি নাকি সোশাল মিডিয়ায় ছড়িয়েছে বলে জানানো হয়েছে।

অন্যদিকে বাংলাদেশ নিয়ে বুধবার বৈঠক করেছিল আন্তর্জাতিক ক্রিকেট কাউন্সিল (ICC)। সেখানে ছিল অনেক ক্রিকেট বোর্ড। কিন্তু সেখানে বাংলাদেশ ইস্যু নিয়ে ভারতের পক্ষে ভোট পড়ে ১৪ টি। আর বিপক্ষে পড়ে দু’টি। অন্যদিকে, বিশ্বকাপ নিয়ে সিদ্ধান্ত নেওয়ার জন্য বাংলাদেশকে ২১ জানুয়ারি, বুধবার পর্যন্ত সময় দেওয়া হয়েছিল। কিন্তু আইসিসি-র বৈঠকের পর সেই সময় আরও একদিন বাড়ানো হয়। অর্থাৎ বৃহস্পতিবারের মধ্যে বিশ্বকাপ খেলা নিয়ে সিদ্ধান্ত নিতে হবে। আর তাদেরকে খেলতে হলে ভারতেই খেলতে হবে। তা না হলে, তাদের বদলে বিশ্বকাপে খেলবে স্কটল্যান্ড। তবে এ নিয়ে কী সিদ্ধান্ত নেয় বাংলাদেশ ক্রিকেট বোর্ড, সেদিকেই তাকিয়ে রয়েছে ক্রিকেট মহল।

দেখুন অন্য খবর :