বাংলাদেশকে চুড়ান্ত সময়সীমা বেঁধে দিল ICC!

ওয়েব ডেস্ক : বাংলাদেশকে (Bangladesh) চুড়ান্ত সময়সীমা বেঁধে দিল আন্তর্জাতিক ক্রিকেট কাউন্সিল (ICC)। গত শনিবার ঢাকায় আইসিসির প্রতিনিধিদের সঙ্গে বৈঠক করেছিল বাংলাদেশ ক্রিকেট বোর্ডের (BCB) কর্তারা। কিন্তু, তারা তাঁদের ম্যাচগুলি ভারতে খেলবে না বলে জানিয়েছিল। বরং তাঁদের ম্যাচগুলি শ্রীলঙ্কায় স্থানান্তরের আবেদন জানিয়েছিল। এমন কি গ্রুপ বদলের প্রস্তাব দেওয়া হয়েছিল। তবে, এখন জানা যাচ্ছে, বুধবার, ২১ জানুয়ারির মধ্যে বিসিবি-কে নিজেদের সিদ্ধান্ত জানানোর কথা জানানো হয়েছে আইসিসি-র তরফে।

গত শনিবার ঢাকায় বিসিবি কর্তাদের সঙ্গে বৈঠকে বসেন আইসিসি’র দুই শীর্ষ কর্তা। বৈঠকে বাংলাদেশ ক্রিকেট বোর্ড (BCB) আইসিসির কাছে আনুষ্ঠানিকভাবে অনুরোধ জানিয়েছিল, বাংলাদেশের বিশ্বকাপের ম্যাচগুলি শ্রীলঙ্কায় (Srilanka) স্থানান্তর করা হোক। কেন তারা ভারতে (India) খেলতে আসতে চাইনা, তা নিয়ে বাংলাদেশে বোর্ডের তরফে জানানো হয়েছে, দেশের ক্রিকেটার, সমর্থক সাংবাদিক ও সংশ্লিষ্ট সব পক্ষের নিরাপত্তা নিয়ে উদ্বিগ্ন বাংলদেশ সরকার। তা আইসিসি-র প্রিনিধিদের জানিয়েছে বিসিবি। এই বৈঠকে বাংলাদেশকে অন্য গ্রুপে স্থানান্তরের বিষয়েও আলোচনা হয়েছে বলে খবর।

আরও খবর : ফের লজ্জার হার! কাদের পারফরম্যান্সে অসন্তুষ্ট শুভমন? দেখুন

তার পরে আইসিসি-র (ICC) তরফে সরকারিভাবে কোনও প্রতিক্রিয়া দেওয়া হয়নি। কিন্তু এই প্রস্তাব মানবে আইসিসি? প্রশ্ন রয়েছে। কারণ, এই সব মানতে গেলে আরও ৭ দলের সমর্থন প্রয়োজন। সূত্রের খবর, বাংলাদেশের কোনও প্রস্তাবে সায় নেই আইসিসি-র। ফলে জানা যাচ্ছে, বাংলাদেশ যদি টি২০ বিশ্বকাপ বয়কট করে, তাহলে বিকল্প দেশকে নেওয়া হতে পারে তাদের জায়গায়। এদিক থেকে সবার আগে রয়েছে স্কটল্যান্ড।

বর্তমানে বাংলাদেশ রয়েছে গ্রপ-সি’তে। সেখানে রয়েছে ইংল্যান্ড, ওয়েস্ট ইন্ডিজ, নেপাল ও ইতালি। বাংলাদেশ চাইছে, তাদেরকে গ্রুপ বি’তে পাঠানো হোক আয়ারল্যান্ডের জায়গায়। আর আয়ারল্যান্ডকে তাদের জায়গায় আনা হোক। তবে বাংলাদেশের টি-টোয়েন্টি বিশ্বকাপের (T20 World Cup 2026) ভবিষ্যৎ কী হবে? তা জানা যাবে বুধবার।

দেখুন অন্য খবর :