বিশ্বকাপ নিয়ে সিদ্ধান্ত নেবে পাক সরকার! নতুন ‘নাটক’ পাকিস্তানের

ওয়েব ডেস্ক : আসন্ন টি২০ বিশ্বকাপ (T20 World Cup 2026) খেলছে না বাংলাদেশ (Bangladesh)। তার পরিবর্তে সুযোগ দেওয়া হয়েছে স্কটল্যান্ডকে (Scotland)। শনিবার এমনটাই ঘোষণা করা হয়েছে আন্তর্জাতিক ক্রিকেট কাউন্সিলের (ICC) তরফে। কিন্তু এই বিশ্বকাপ নিয়ে ‘নাটকের’ শেষ নেই। এবার এই টুর্নামেন্টে পাকিস্তান (Pakistan) অংশগ্রহণ করবে কি না, সেই সিদ্ধান্ত নেবে পাক সরকার, তা জানিয়ে দিলেন পাক ক্রিকেট বোর্ডের প্রধান মহসিন নকভি। প্রয়োজনে তাদের বিকল্প হিসেবে আইসিসি অন্য দল খুঁজে নিতে পারে বলেও হুঁশিয়ারি দিলেন তিনি।

প্রসঙ্গত, নিরাপত্তার ‘অজুহাত’ দেখিয়ে ভারতে খেলতে না আসার কথা জানিয়েছিল বাংলাদেশ। তাঁদের ম্যাচগুলি শ্রীলঙ্কায় স্থানান্তরের আবেদন জানিয়েছিল বাংলাদেশ ক্রিকেট বোর্ড (BCB)। এমন কি গ্রুপ বিন্যাসের কথাও বলা হয়েছিল। কিন্তু তা কানে তোলেনি আইসিসি। বাংলাদেশের ভারতে না আসার সিদ্ধান্তকে সমর্থন করেছিল পাকিস্তান। এমনকি বিসিবি-র দাবি না মানলে বিশ্বকাপ বয়কটের কথাও জানিয়েছিল তারা। এর মাঝেই শনিবার বাংলাদেশকে বিশ্বকাপ থেকে ছেঁটে ফেলেছে আইসিসি। তার পরেই সাংবাদিক বৈঠকে পাকিস্তানের খেলা নিয়ে মুখ খোলেন নকভি (Mohsin Naqvi)। তিনি বলেন পাকিস্তান বিশ্বকাপ খেলবে কি না, তা সিদ্ধান্ত নেবেন পাকিস্তানের প্রধানমন্ত্রী শাহবাজ শরিফ

আরও খবর : টি-২০ বিশ্বকাপ থেকে ছাঁটাই বাংলাদেশ! সুযোগ পাচ্ছে স্কটল্যান্ড

সাংবাদিক সম্মেলনে নকভি (Mohsin Naqvi) বলেন, “আমরা টি-টোয়েন্টি বিশ্বকাপে খেলব কি না, সেই সিদ্ধান্ত সরকার নেবে,” তিনি আরও যোগ করেন, “আমাদের প্রধানমন্ত্রী (শাহবাজ শরিফ) দেশের বাইরে আছেন। তিনি ফিরে এলে আমরা তাঁর পরামর্শ নেব। সরকারের সিদ্ধান্তই হবে চূড়ান্ত এবং বাধ্যতামূলক। আর সরকার যদি না বলে দেয়, তবে তারা (আইসিসি) অন্য যেকোনো দলকে আমন্ত্রণ জানাতে পারে।”

সঙ্গে তিনি বলেছেন, বাংলাদেশের সঙ্গে সঠিক আচরণ করেনি আইসিসি (ICC)। এই সবের পিছনে ভারতের হাত রয়েছে বলেও দাবি করেন তিনি। তবে বিশেষজ্ঞরা এটিকে পাকিস্তানের নতুন ‘নাটক’ হিসেবেই দেখছেন। কেউ কেউ মনে করছেন, বাংলাদেশকে সমর্থনের ফাঁপা আওয়াজ দিচ্ছে পাকিস্তান। আসলে তাদেরকে খেলতেই হবে এই টুর্নামেন্ট। নাহলে তাদেরও বড় ক্ষতি হতে পারে।

দেখুন অন্য খবর :

The post বিশ্বকাপ নিয়ে সিদ্ধান্ত নেবে পাক সরকার! নতুন ‘নাটক’ পাকিস্তানের first appeared on KolkataTV.

The post বিশ্বকাপ নিয়ে সিদ্ধান্ত নেবে পাক সরকার! নতুন ‘নাটক’ পাকিস্তানের appeared first on KolkataTV.