বিকল্প ছিল অনেক, কিন্তু স্কটল্যান্ডকেই কেন বেছে নিল ICC?

ওয়েব ডেস্ক : ভারতে টি২০ বিশ্বকাপ (T20 World Cup 2026) খেলবে না বাংলাদেশ (Bangladesh)। সেই কারণে তাদের বিকল্প হিসেবে স্কটল্যান্ডকে (Scotland) বেছে নিয়ে আন্তর্জাতিক ক্রিকেট কাউন্সিল (ICC)। সূত্রের খবর, ইতিমধ্যে এই বিষয়টি জানিয়ে দেওয়া হয়েছে স্কটল্যান্ডকে। তবে এ নিয়ে সরকারিভাবে সে দেশের তরফে কোনও ধরণের বিবৃতি দেওয়া হয়নি। কিন্তু প্রশ্ন হচ্ছে, আইসিসি-র কাছে ছিল একাধিক বিকল্প। কিন্তু তা সত্বেও বাংলাদেশের বিকল্প হিসেবে স্কটল্যান্ডকে বেছে নিল আন্তর্জাতিক ক্রিকেট কাউন্সিল? সেই প্রশ্নই বর্তমানে চর্চায় রয়েছে ক্রিকেট মহলে।

প্রসঙ্গত, বিশ্বকাপ (T20 World Cup 2026) খেলতে হলে যোগ্যতা অর্জন করতে হয়। বাংলাদেশকেও যোগ্যতা অর্জন করতে হতো। তবে তাদের বদলে নেওয়া হয়েছে স্কটল্যান্ডকে। কিন্তু, তারা যোগ্যতা অর্জন করেনি। এক্ষেত্রে বলে রাখা দরকার, বেশ কিছু বিশেষ পরিস্থিতে নিজেদের বাছাই করা কোনও দলকে সুযোগ দিতেই পারে আইসিসি।

আরও খবর : টি-২০ বিশ্বকাপ থেকে ছাঁটাই বাংলাদেশ! সুযোগ পাচ্ছে স্কটল্যান্ড

সাল ২০০৯। রাজনৈতিক কারণে সে বছর ইংল্যান্ডে দল পাঠায়নি জিম্বাবোয়ে। সেই সময়ও সুযোগ দেওয়া হয়েছিল স্কটল্যান্ডকেই (Scotland)। ২০২৬ বিশ্বকাপের ক্ষেত্রে বাংলাদেশের বিকল্প হিসেবে ইউরোপের এই দেশেটিকে সুযোগ দেওয়া হয়েছে। কিন্তু স্কটল্যান্ড ছাড়া বিশ্বকাপে সুযোগ পাওয়ার দাবিদার ছিল জার্সি। নিয়ম অনুযায়ী, তারই ছিল বিশ্বকাপ খেলার জন্য বৈধ দাবিদার। কিন্তু স্কটল্যান্ডের অতীতে পারফরম্যান্সের কারণে তাদেরকে যোগ্য বলেই মনে করছে আইসিসি।

বলে রাখা দরকার, আইসিসির (ICC) অ্যাসোসিয়েট সদস্য হল স্কটল্যান্ড। গত তিন টি-২০ বিশ্বকাপে ভালো পারফরম্যান্স করেছে তারা। ২০২৪ সালের বিশ্বকাপে তারা ইংল্যান্ডকে হারিয়েছিল। ২০২২ সালে হারিয়েছিল ওয়েস্ট ইন্ডিজকে। এর আগে ২০২১ সালে ভালো পারফরম্যান্সের জন্য সুপার-১২ রাউন্ডে উঠেছিল স্কটল্যান্ড। অতীতের এই পারফরম্যান্সের কারণেই ২০২৬ সালের বিশ্বকাপের জন্য ইউরোপের এই দেশটিকেই বেছে নিয়েছে আইসিসি। অন্যদিকে আন্তর্জাতিক ক্রিকেট কাউন্সিলের ক্রমতালিকায় সুযোগ না পাওয়া দল গুলির মধ্যে উপরেই রয়েছেন স্কটল্যান্ড।

দেখুন অন্য খবর :